SuperSport tydelik op alle DStv-pakketteMultiChoice het aangekondig dat hy SuperSport vir al sy DStv-kliënte op al die pakkette gaan beskikbaar stel. Kliënte op die DStv Access-, Family-, Compact- en Compact Plus-pakkette sal van Vrydag 13 Julie tot 31 Julie gratis toegang hê tot al 13 SuperSport-kanale. Volgens DStv sal dit beteken al sy kliënte het toegang tot verskeie sporthoogtepunte soos Sondag se Sokkerwêreldbeker-eindstryd, die Wimbledon-eindstryd van die mans en vroue, die Duitse en Hongaarse Formule Een, die Superrugby-uitspeelrondes, belangrike atletiekbyeenkomste, die Tour de France, krieket en die Britse Ope-gholftoernooi. “Sport het ŉ mooi manier om vriende en familie te herenig en partykeer selfs vreemdelinge. Dit is ons manier om vir ons kliënte dankie te sê vir hulle ondersteuning,” het Mark Rayner, hoofbedryfsbeampte van MultiChoice, gesê. Kliënte sal ook die sportgebeure regstreeks op DStv Now kan volg.